Case ID: 1139675
Sentence 1: İşin halları: Məhkəmənin hökmünə əsasən o, xx xxxx 2018-ci il tarixdə, saat 17 radələrində idarə etdiyi "Odaz 9370" markalı, **-ZA-*** dövlət qeydiyyat nişanlı yarımqoşqulu "Kamaz 5410 yük" markalı, **-BX-*** dövlət qeydiyyat nişanlı avtomobillə Heydər Əliyev prospektinin, Sabunçu qəsəbəsi ərazisində olan "Komsomol" körpüsü adı ilə tanınan körpünün üstündən keçən hissəsində üzü Xəzər rayonu, Mərdəkan qəsəbəsi istiqamətində hərəkətdə olan zaman "Yol hərəkəti haqqinda" Azərbaycan Respublikası Qanununun 30cu maddəsinin 2-ci hissəsinin 3-cü bəndinin və 37-ci maddəsinin 1-ci hissəsinin 1-ci bəndinin tələblərinə əsasən sürücü olaraq nəqliyyat vasitəsinin texniki vəziyyətinə cavabdeh olan şəxs kimi texniki vəziyyətləri dövlət standartlarının, yol hərəkəti qaydalarının tələblərinə uyğun gəlməyən, habelə müəyyənləşdirilmiş qaydada qeydə alınmamış, normativ tələblər pozulmaqla avadanlığı dəyişdirilmiş nəqliyyat vasitələrinin istismarına yol verməməli olduğu halda, göstərilən yol hərəkəti və nəqliyyat vasitəsinin istismarı qaydalarını pozub, hərəkətin təhlükəsizliyini təmin etməyərək hərəkətin digər iştirakçıları üçün təhlükə yaratmış, sürücülük hüququ, CE kateqoriyalı sürücülük vəsiqəsi olmadan yarımqoşqusunun yük yerinin qapısını yük yerinə bənd etmək üçün kustar üsulla hazırlanmış qayka keçirilən metal oxu (bolt) bərkitmək məqsədilə onun baş hissəsinə keçirilən çoxüzlü yivli halqanın (qayka) yerinə qapısını məftil parçası ilə bağlayıb yük avtomobilini idarə etdiyindən, yarımqoşqunun yük yerinin qapısı soldan sağa açılaraq yolun sağ ehtiyyat hissəsində təmizlik işləri aparan Zərərçəkmiş şəxs çırpılmış, nəticədə yol-nəqliyyat hadisəsi baş verərək, onun ehtiyatsızlığı sonuncunun baş-beyin maddəsinin əzilməsi, baş-beyin qişalarına, maddəsinə və mədəciklərinə qansızma, kəllə tağı sümüklərinin kəllə əsasına keçən açıq, qəlpəli sınıqları, burun, çənə, sağ körpücük, hər iki almacıq və hər iki əng sümüklərinin yerini dəyişən qapalı, qəlpəli sınıqlari, döş qəfəsinin yumşaq toxumalarına, ağciyərlərə qansızma, başın geniş ölçüdə əzilmiş-cırılmış yarası, hər iki gözyuvasıətrafı nahiyənin, boynun, hər iki yuxarı ətrafların dərialtı İrematoması, qançır və sıyrıqları ilə müşayiət olunan dərəcəsinə görə ümumilikdə canlı şəxslərdə həyat üçün təhlükəli olmaqla sağlamlığa ağır zərər vuran xəsarətlər alaraq ölməsinə səbəb olandan sonra, eyni Qanunun 37-ci maddəsinin 4-cü hissəsinin tələblərini pozub zərər çəkmiş şəxsə ilkin tibbi yardım göstərilməsi üçün mümkün olan tədbirləri görmədən və hadisə haqqında Azərbaycan Respublikasının müvafiq icra hakimiyyəti orqanına xəbər verməyib əməkdaşlarının ora getməsini gözləmədən yol-nəqliyyat hadisəsi yerindən qaçmışdır.